CELEX: 32017R0195
Language: lv
Date: 2017-02-03 00:00:00
Title: Komisijas Īstenošanas regula (ES) 2017/195 (2017. gada 3. februāris), ar ko attiecībā uz vairāku Īstenošanas regulas (ES) Nr. 686/2012 pielikuma B daļas sarakstā norādītu darbīgo vielu apstiprinājuma periodu pagarināšanu groza Īstenošanas regulu (ES) Nr. 540/2011 (atjaunināšanas programma AIR IV) (Dokuments attiecas uz EEZ. )

4.2.2017   
            
            
               LV
            
            
               Eiropas Savienības Oficiālais Vēstnesis
            
            
               L 31/21
            
         KOMISIJAS ĪSTENOŠANAS REGULA (ES) 2017/195
   (2017. gada 3. februāris),
   ar ko attiecībā uz vairāku Īstenošanas regulas (ES) Nr. 686/2012 pielikuma B daļas sarakstā norādītu darbīgo vielu apstiprinājuma periodu pagarināšanu groza Īstenošanas regulu (ES) Nr. 540/2011 (atjaunināšanas programma AIR IV)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
   tā kā:
   
               (1)
            
            
               Komisijas Īstenošanas regulas (ES) Nr. 540/2011 (2) pielikuma A daļa nosaka darbīgās vielas, ko uzskata par apstiprinātām saskaņā ar Regulu (EK) Nr. 1107/2009. Komisijas Īstenošanas regulas (ES) Nr. 540/2011 pielikuma B daļa nosaka darbīgās vielas, kuras uzskata par apstiprinātām saskaņā ar Regulu (EK) Nr. 1107/2009.
            
         
               (2)
            
            
               Šajā regulā iekļauto darbīgo vielu apstiprinājumu atjaunošanas pieteikumi tika iesniegti saskaņā ar Komisijas Īstenošanas regulu (ES) Nr. 844/2012 (3). Tomēr šo vielu apstiprinājumi var pieteikuma iesniedzējam nekontrolējamu iemeslu dēļ beigties, pirms pieņemts lēmums par apstiprinājuma atjaunošanu. Tāpēc nepieciešams saskaņā ar Regulas (EK) Nr. 1107/2009 17. pantu to apstiprinājuma periodus paildzināt.
            
         
               (3)
            
            
               Ņemot vērā resursus un laiku, kas vajadzīgi, lai pabeigtu novērtēt pieteikumus uz apstiprinājumu atjaunināšanu lielam skaitam tādu darbīgo vielu, kuru apstiprinājumi beidzas laikā no 2019. gada līdz 2021. gadam, ar Komisijas Īstenošanas lēmumu C(2016)6104 (4) tika izveidota darba programma, kurā tika vienkopus sagrupētas līdzīgas darbīgās vielas un, balstoties uz Regulas (EK) Nr. 1107/2009 minētajiem drošības apsvērumiem attiecībā uz cilvēka vai dzīvnieku veselību vai vidi, noteiktas prioritātes.
            
         
               (4)
            
            
               Par zema riska vielām prezumētas vielas saskaņā ar Īstenošanas lēmumu C(2016)6104 būtu jāprioritizē. Tāpēc šo vielu apstiprinājums būtu jāpaildzina par iespējami īsu laiku. Ņemot vērā pienākumu un darba sadalījumu starp dalībvalstīm, kuras darbojas kā ziņotājas un otrās ziņotājas, un novērtēšanai un lemšanai vajadzīgo resursu pieejamību, vajadzētu būt, ka attiecīgais periods viens gads ir šādām darbīgajām vielām: alumīnija amonija sulfāts, alumīnija silikāts, asiņu milti, kalcija karbonāts, oglekļa dioksīds, tējas koka ekstrakts, tauku destilācijas atliekas, taukskābes C7–C20, ķiploku ekstrakts, giberelskābe, giberelīns, hidrolizēti proteīni, dzelzs sulfāts, diatomīts (diatomīta zeme), piparu putekļu pēcekstrakcijas atlikums, pie augu eļļām piederošā rapšu sēklu eļļa, kālija hidrogēnkarbonāts, kvarca smiltis, zivju eļļa, pie dzīvnieku vai augu izcelsmes repelentiem (pēc smaržas) piederošie aitu tauki, pie dzīvnieku vai augu izcelsmes repelentiem (pēc smaržas) piederošā neapstrādātā taleļļa, pie dzīvnieku vai augu izcelsmes repelentiem (pēc smaržas) piederošā taleļļas darva, nātrija alumīnija silikāts, taisnās ķēdes lepidopterānferomoni un urīnviela.
            
         
               (5)
            
            
               Darbīgajām vielām, kas neietilpst Īstenošanas lēmuma C(2016)6104 prioritārajās kategorijās, apstiprinājuma periods būtu jāpaildzina par diviem vai trim gadiem, ņemot vērā esošo apstiprinājuma termiņu, to, ka saskaņā ar Īstenošanas regulas (ES) Nr. 844/2012 6. panta 3. punktu papildu dokumentāciju par jebkuru darbīgo vielu iesniedz ne vēlāk kā 30 mēnešus pirms termiņa beigām, un to, ka jāgādā, lai līdzsvaroti būtu sadalīti pienākumi un darbs starp dalībvalstīm, kas darbojas kā ziņotājas un otrās ziņotājas, un novērtēšanai un lemšanai pieejamie vajadzīgie resursi. Tāpēc ir lietderīgi bifentrīna, cimoksanila un metazahlora apstiprinājuma periodu paildzināt par diviem gadiem un darbīgo vielu 2,5–dihlorbenzoskābes metilestera, etiķskābes, aklonifēna, alumīnija fosfīda, kalcija karbīda, kalcija fosfīda, denatonija benzoāta, dodemorfa, etilēna, imidakloprīda, magnija fosfīda, metamitrona, pie augu eļļām piederošās citronellas eļļas, pie augu eļļām piederošās krustnagliņu eļļas, pie augu eļļām piederošās krūzmētru eļļas, piretrīnu un sulkotriona apstiprinājuma periodu – par trim gadiem.
            
         
               (6)
            
            
               Ņemot vērā Regulas (EK) Nr. 1107/2009 17. panta pirmajā daļā izvirzīto mērķi, ja ne vēlāk kā 30 mēnešu laikā pirms šīs regulas pielikumā noteiktā attiecīgā termiņa beigu datuma nav saskaņā ar Īstenošanas regulu (ES) Nr. 844/2012 iesniegta papildu dokumentācija, Komisija termiņa beigas nosaka tajā pašā datumā, kāds bijis noteikts pirms šīs regulas pieņemšanas, vai agrākajā iespējamajā datumā pēc tās pieņemšanas.
            
         
               (7)
            
            
               Ņemot vērā Regulas (EK) Nr. 1107/2009 17. panta pirmajā daļā izvirzīto mērķi, gadījumos, kur Komisija pieņem regulu, kurā noteikts, ka kādai šīs regulas pielikumā minētajai darbīgajai vielai apstiprinājums nav atjaunots, jo nav apmierināti apstiprināšanas kritēriji, Komisija termiņa beigas nosaka vai nu tajā pašā datumā, kāds bijis noteikts pirms šīs regulas pieņemšanas, vai regulas spēkā stāšanās datumā, izvēloties attiecīgo vēlāko datumu, ja vien darbīgās vielas apstiprinājums nav atjaunots. Kas attiecas uz gadījumiem, kur Komisija pieņem regulu, kurā paredzēta šīs regulas pielikumā minētas darbīgās vielas apstiprinājuma atjaunošana, Komisija atbilstoši apstākļiem centīsies noteikt agrāko iespējamo piemērošanas datumu.
            
         
               (8)
            
            
               Tādēļ Īstenošanas regula (ES) Nr. 540/2011 būtu attiecīgi jāgroza.
            
         
               (9)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 540/2011 pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 3. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 309, 24.11.2009., 1. lpp.
   
   
      (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
   
      (3)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).
   
      (4)  Komisijas 2016. gada 28. septembra Īstenošanas lēmums, ar ko saskaņā ar Eiropas Parlamenta un Padomes Regulu (EK) Nr. 1107/2009 izveido darba programmu tādu darbīgo vielu apstiprinājumu atjaunošanas pieteikumu novērtēšanai, kuru termiņš beidzas 2019., 2020. un 2021. gadā (OV C 357, 29.9.2016., 9. lpp.).
   
      PIELIKUMS
      Īstenošanas regulas (ES) Nr. 540/2011 pielikumu groza šādi:
      
                  A)
               
               
                  pielikuma A daļu groza šādi:
                  
                              1)
                           
                           
                              215. rindas “Aklonifēns” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;
                           
                        
                              2)
                           
                           
                              216. rindas “Imidakloprīds” sestajā slejā “Apstiprināšanas termiņa beigas” datumu aizstāj ar “2022. gada 31. jūlijs”;
                           
                        
                              3)
                           
                           
                              217. rindas “Metazahlors” sestajā slejā “Apstiprināšanas termiņa beigas” datumu aizstāj ar “2021. gada 31. jūlijs”;
                           
                        
                              4)
                           
                           
                              218. rindas “Etiķskābe” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;
                           
                        
                              5)
                           
                           
                              219. rindas “Alumīnija amonija sulfāts” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              6)
                           
                           
                              220. rindas “Alumīnija silikāts” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              7)
                           
                           
                              222. rindas “Asiņu milti” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              8)
                           
                           
                              223. rindas “Kalcija karbīds” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;
                           
                        
                              9)
                           
                           
                              224. rindas “Kalcija karbonāts” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              10)
                           
                           
                              225. rindas “Oglekļa dioksīds” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              11)
                           
                           
                              226. rindas “Denatonija benzoāts” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;
                           
                        
                              12)
                           
                           
                              227. rindas “Etilēns” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;
                           
                        
                              13)
                           
                           
                              228. rindas “Tējas koka ekstrakts” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              14)
                           
                           
                              229. rindas “Tauku destilācijas atliekas” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              15)
                           
                           
                              230. rindas “Taukskābes C7–C20” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              16)
                           
                           
                              231. rindas “Ķiploku ekstrakts” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              17)
                           
                           
                              232. rindas “Giberelskābe” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              18)
                           
                           
                              233. rindas “Giberelīni” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              19)
                           
                           
                              234. rindas “Hidrolizēti proteīni” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              20)
                           
                           
                              235. rindas “Dzelzs sulfāts” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              21)
                           
                           
                              236. rindas “Diatomīts (diatomīta zeme)” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              22)
                           
                           
                              239. rindas “Piparu putekļu pēcekstrakcijas atlikums” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              23)
                           
                           
                              240. rindas “Augu eļļas/citronellas eļļa” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;
                           
                        
                              24)
                           
                           
                              241. rindas “Augu eļļa/krustnagliņu eļļa” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;
                           
                        
                              25)
                           
                           
                              242. rindas “Augu eļļas/rapšu sēklu eļļa” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              26)
                           
                           
                              243. rindas “Augu eļļa/krūzmētras eļļa” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;
                           
                        
                              27)
                           
                           
                              244. rindas “Kālija hidrogēnkarbonāts” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              28)
                           
                           
                              246. rindas “Piretrīni” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;
                           
                        
                              29)
                           
                           
                              247. rindas “Kvarca smiltis” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              30)
                           
                           
                              248. rindas “Zivju eļļa” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              31)
                           
                           
                              249. rindas “Dzīvnieku vai augu izcelsmes repelenti (pēc smaržas)/aitu tauki” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              32)
                           
                           
                              250. rindas “Dzīvnieku vai augu izcelsmes repelenti (pēc smaržas)/neapstrādāta taleļļa” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              33)
                           
                           
                              251. rindas “Dzīvnieku vai augu izcelsmes repelenti (pēc smaržas)/taleļļas darva” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              34)
                           
                           
                              253. rindas “Nātrija alumīnija silikāts” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              35)
                           
                           
                              255. rindas “Taisnās ķēdes lepidopterān-feromoni” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              36)
                           
                           
                              257. rindas “Urīnviela” sestajā slejā “Apstiprināšanas termiņa beigas” datumu aizstāj ar “2020. gada 31. augusts”;
                           
                        
                              37)
                           
                           
                              260. rindas “Alumīnija fosfīds” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;
                           
                        
                              38)
                           
                           
                              261. rindas “Kalcija fosfīds” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;
                           
                        
                              39)
                           
                           
                              262. rindas “Magnija fosfīds” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;
                           
                        
                              40)
                           
                           
                              263. rindas “Cimoksanils” sestajā slejā “Apstiprināšanas termiņa beigas” datumu aizstāj ar “2021. gada 31. augusts”;
                           
                        
                              41)
                           
                           
                              264. rindas “Dodemorfs” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;
                           
                        
                              42)
                           
                           
                              265. rindas “2,5-dihlorbenzoskābes metilesteris” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;
                           
                        
                              43)
                           
                           
                              266. rindas “Metamitrons” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;
                           
                        
                              44)
                           
                           
                              267. rindas “Sulkotrions” sestajā slejā “Apstiprināšanas termiņa beigas” datumu aizstāj ar “2022. gada 31. augusts”;
                           
                        
            
                  B)
               
               
                  B daļā 23. rindas “Bifentrīns” sestajā slejā “Apstiprināšanas termiņa beigas” datumu aizstāj ar “2021. gada 31. jūlijs”.